Tesztelési terv

A tesztelést mindig az éppen aktuális prototípuson végeztük a vevő által már használt adatokra, amelyekre már tudtuk, hogy milyen végeredményt kell kapnunk a program futása végén. A tesztelés során bevittük a programba a megrendelő által szolgáltatott adatokat majd a végén összevetettük a vevő által nyújtott eredményt a prototípus által számított végeredménnyel. Az esetleges eltérések kapcsán minden esetben megvizsgáltuk, hogy a vevő által szolgáltatott adat megfelel -e a valóságnak vagy amennyiben az általunk készített program futása szolgáltatott rossz eredményt. A hibát detektáltuk és a hiba okáért felelős programrészen változtatásokat eszközöltünk, majd ezt követően újra teszteltük a program működését ugyanezekkel az adatokkal és újra összevetettük a kapott eredményt. Az éppen aktuális tesztelés eredményét a vevői kérésnek megfelelően az általuk kirendelt kapcsolattartónak minden esetben jelentettük. A tesztelést úgy végeztük, hogy csak minden nagyobb változtatás után hajtottuk végre, illetve külön megrendelői igény esetén végeztünk tesztelést, hogy a vevő megfelelő képet kapjon program aktuális állapotáról. A megrendelő által kijelölt kapcsolattartó a tesztelés során minden esetben jelen volt és vizsgálta, hogy az általunk nyújtott jelentés megfelel-e a valóságnak.